TYÖN KUVAUS

**Ohjelmointi- ja suunnitteluvirkamies (viite VN018)**

**Väliaikainen toimihenkilö – AST4 – Kesto: 5 vuotta**

SESAR-yhteisyritys on käynnistänyt valintamenettelyn, jonka tarkoituksena on laatia varallaololuettelo **ohjelmointi- ja suunnitteluvirkamiehen (TA – AST4)** tointa varten. Toimipaikka on Brysselissä, Belgiassa, jossa SESAR-yhteisyrityksellä on päätoimipaikka ja jossa toimenhaltija työskentelee.

1. **JOHDANTO**
2. **SESAR-ohjelma**

Yhtenäisen eurooppalaisen ilmaliikenteen hallinnan tutkimus- ja kehittämishankkeen (”SESAR”) avulla pyritään nykyaikaistamaan Euroopan ilmaliikenteen hallintaa (”ATM”). Se on yhtenäisen eurooppalaisen ilmatilan tekninen pilari.

1. **SESAR-yhteisyritys**

Tämän laajan ja kunnianhimoisen ohjelman asianmukaista hallinnointia varten luotiin Euroopan unionin lainsäädännön mukainen oikeushenkilö. SESAR-yhteisyritys perustettiin 27. helmikuuta 2007 annetulla neuvoston asetuksella (EY) N:o 219/2007, jota on muutettu neuvoston asetuksella (EY) N:o 1361/2008 (SESAR-yhteisyrityksestä annettu asetus) ja tarkistettu viimeksi 16. kesäkuuta 2014 annetulla neuvoston asetuksella (EU) N:o 721/2014.

SESAR-yhteisyrityksen toiminnasta saa lisätietoa osoitteesta [http://www.sesarju.eu.](http://www.sesarju.eu/public/subsite_homepage/homepage.html)

## TÄRKEIMMÄT VASTUUALUEET

Suunnitteluvirkamies on yrityksen laatu-, suunnittelu- ja raportointijohtajan valvonnassa ja raportoi tälle.

Suunnitteluvirkamiehen pääasialliset vastuualueet ovat seuraavat:

* SESAR-yhteisyrityksen ohjelmointi- ja suunnittelutoimintojen, jotka on määritetty SESAR-yhteisyritystä koskevassa asetuksessa, tukeminen (yrityssuunnitelman ylläpidon tukeminen jne.). Osallistuminen erityisesti yhtenäistä ohjelmaa koskevan asiakirjan laatimiseen.
* Aktiivinen osallistuminen yhtenäisen ohjelman asiakirjaan liittyvän talousarvion laatimiseen ja hallintaan, tavoiteohjatun lähestymistavan ylläpitäminen, kokonaisnäkemyksen antaminen ja tietojen laadun ja virheettömyyden varmistaminen talousarvion laatimis- ja hyväksymisprosessissa yhteistyössä SESAR-yhteisyrityksen talousasioiden osaston kanssa.
* Sisäisen suunnitteluprosessin valmistelun ja toteutuksen tukeminen, ja kyseisen prosessin täytäntöönpano koko SESAR-yhteisyrityksessä.
* Osallistuminen SESAR-yhteisyrityksen laadunhallintajärjestelmän ja tiedon- ja asiakirjahallintajärjestelmän tehokkaaseen täytäntöönpanoon, erityisesti määrittämällä ja toteuttamalla tehokkuutta edistäviä toimenpiteitä (työkaluja, menetelmiä), jotka liittyvät talousarvioon ja suunnitteluun.
* Osallistuminen SESAR-yhteisyritystä koskevan suunnittelu- ja raportointiohjelman mukaiseen koulutus- ja tiedotustoimintaan.
* Toimiminen rahoitustarkastajana EU:n varainhoitosääntöjen ja SESAR-yhteisyrityksen varainhoidollisen työnkulun mukaisesti.
* Muiden tehtävien suorittaminen yksikön etujen mukaisesti.

## HAKUKELPOISUUSKRITEERIT

Hakijat katsotaan kelpoisiksi valintavaiheeseen, jos he täyttävät seuraavat muodolliset hakukriteerit hakuajan päättyessä:

1. **Vähimmäistutkintovaatimukset**

keskiasteen jälkeinen koulutus, jonka suorittamisesta on annettu tutkintotodistus

TAI

keskiasteen koulutus, jonka suorittamisesta on annettu keskiasteen jälkeiseen koulutukseen oikeuttava tutkintotodistus, sekä vähintään kolmen vuoden asiaankuuluva työkokemus.

1. **Vähimmäistyökokemus**

Vähintään **yhdeksän vuoden** todistettu työkokemus, joka on hankittu vaaditun tutkinnon suorittamisen jälkeen jollakin tärkeimpiin vastuualueisiin liittyvistä aloista, mieluiten tutkimusympäristössä.

1. **Kielitaidon vähimmäisvaatimukset**

Hakijalla on perusteellinen jonkin Euroopan unionin kielen taito ja toisen Euroopan unionin kielen tyydyttävä taito, joka on riittävä toimeen liittyvien työtehtävien hoitamiseen.

1. **Hakukelpoisuus edellyttää lisäksi seuraavaa:**
* Hakija on jonkin Euroopan unionin jäsenvaltion kansalainen.
* Hakija on täyttänyt varusmiespalvelusta koskevan lainsäädännön mukaiset velvollisuutensa.
* Hakijalla on täydet kansalaisoikeudet[[1]](#footnote-2).
* Hakija on fyysisesti riittävän hyvässä kunnossa voidakseen hoitaa toimeen liittyvät tehtävät[[2]](#footnote-3).

## LISÄTIETOJA

Muut vaatimukset, kattavat tiedot tehtävistä sekä lisätiedot valinnasta, haastattelusta ja testausmenettelystä ovat työpaikkailmoituksen täydellisessä versiossa, jonka voi ladata SESAR-yhteisyrityksen verkkosivuston avointen työpaikkojen osiosta: [http://www.sesarju.eu](http://www.sesarju.eu/). Hakemukset on toimitettava työpaikkailmoituksessa kuvatun menettelyn mukaisesti.

Valitut hakijat otetaan palvelukseen väliaikaisina toimihenkilöinä (2f artikla, palkkaluokka AST4) aluksi viiden vuoden määräaikaisella sopimuksella, joka voidaan uusia.

Lisätietoja työsuhteeseen sisältyvistä oikeuksista ja ehdoista on seuraavassa asiakirjassa:

<http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:FI:PDF>

**Hakemusten jättämisen määräaika on 16. huhtikuuta 2018 klo 23.00 Brysselin aikaa.**

1. Valituksi tullutta hakijaa pyydetään toimittamaan ennen nimittämistä rikosrekisteriote, jossa ei saa olla merkintöjä. [↑](#footnote-ref-2)
2. Ennen sopimuksen tekemistä hakijalle tehdään lääkärintarkastus, jotta SESAR-yhteisyritys voisi olla varma, että hän täyttää Euroopan unionin muuhun henkilöstöön sovellettavien palvelussuhteen ehtojen 12 artiklan 2 kohdan d alakohdan vaatimukset. [↑](#footnote-ref-3)